b'\n_START_ARTICLE_\nWilliam Wallace Wotherspoon\n_START_SECTION_\n\xc5\xbdivljenjepis\n_START_PARAGRAPH_\nPou\xc4\x8devali so ga v zasebnih \xc5\xa1olah._NEWLINE_Od leta 1870 do 1873 je slu\xc5\xbeil kot palubni \xc4\x8dastnik (mate) v Vojni mornarici ZDA._NEWLINE_Oktobra 1873 je bil preme\xc5\xa1\xc4\x8den k 12. pehotnemu polku Kopenske vojske ZDA, v sestavi katerega se je udele\xc5\xbeil indijanskih vojn na zahodni obali ZDA. Leta 1887 je bil polk prestavljen v severni New York. Naslednje leto je zbolel in bil na enoletnem bolni\xc5\xa1kem dopustu._NEWLINE_Leta 1889 je postal superintendent Soldiers\xe2\x80\x99 Home v Washingtonu, kjer je ostal eno leto. Potem je bil preme\xc5\xa1\xc4\x8den v Fort Sully in Mount Vernon Barracks, kjer je uril \xc4\x8deto apa\xc5\xa1kih ujetnikov; to delo je opravljal do leta 1894. Takrat je postal pribo\xc4\x8dnik generala Oliverja O. Howarda, ki je bil poveljnik Oddelka za vzhod. Leta 1894 je postal profesor obramboslovja in taktike na Rhode Island College, dokler ni bil leta 1898 preme\xc5\xa1\xc4\x8den v Fort McPherson, kjer je opravljal rekrutacijo in organiziral 3. bataljon 12. pehotnega polka._NEWLINE_Med letoma 1899 in 1901 se je bojeval na Filipinih proti upornikom in deloval kot carinik v Iloilu. 1901 je bil preme\xc5\xa1\xc4\x8den k 30. pehotnemu polku. Med letoma 1902 in 1904 je postal poveljnik 2. bataljona 6. pehotnega polka (Fort Leavenworth) in nato profesor na General Staff College._NEWLINE_Leta 1904 je bil preme\xc5\xa1\xc4\x8den k 14. pehotnemu polku, naslednje leto pa k 19. pehotnemu polku. Istega leta je kon\xc4\x8dal tudi \xc5\xa1olanje na Army War College._NEWLINE_Med letoma 1904 in 1906 je bil direktor Army War College. Potem je bil postavljen za na\xc4\x8delnika \xc5\xa1taba Vojske kubanske pacifikacije. Leta 1907 je postal vr\xc5\xa1ilec dol\xc5\xbenosti predsednika Army War College, istega leta pa tudi na\xc4\x8delnik 3. oddelka General\xc5\xa1taba KOV ZDA, nato pa \xc5\xa1e predsednik Army War College. To dol\xc5\xbenost je opravljal med letoma 1907 in 1909 ter med 1910 in 1912._NEWLINE_Isto\xc4\x8dasno je bil med letoma 1901 in 1910 ter med 1912 in 1914 pomo\xc4\x8dnik na\xc4\x8delnika general\xc5\xa1taba. Od maja do septembra 1912 je bil poveljnik Oddelka za Zaliv._NEWLINE_21. aprila 1914 je postal Na\xc4\x8delnik General\xc5\xa1taba Kopenske vojske ZDA. To dol\xc5\xbenost je opravljal do 15. novembra istega leta, ko se je upokojil iz aktivne slu\xc5\xbebe. V \xc4\x8dasu svojega mandata se je posve\xc4\x8dal pove\xc4\x8danju \xc5\xa1tevila pod\xc4\x8dastnikov in \xc4\x8dastnikov za misije KOV ZDA, zmanj\xc5\xa1evanju obalnih artilerijskih baterij v prid bojnih ladij, ustanovitvi letalskega oddelka in kon\xc4\x8danju Panamskega prekopa._NEWLINE_Med letoma 1915 in 1920 je bil superintendent za javna dela zvezne dr\xc5\xbeave New York.'